Kuna Rapla firma Kemet trükkis puiduimmutusvahendi Immu sildile eksikombel ajalehe Nädaline toimetuse telefoninumbri, jõudis tootjafirmaga ühendust soovinud kliendi pretensioon otse meediasse.    Klient soovis saada kiirkorras firmaga ühendust, kuna immutusvahendi pudel oli ootamatult purunenud ning määrinud autoistme, kirjutab Nädaline.    Sildil punases, hästi silmahakkavas kirjas trükitud  hoiatus tervisehädade eest, mida see immutusvahend võib põhjustada, oli üpris hirmuäratav, oli ostja jahmunud. Oli öeldud, et tuleb viivitamatult pöörduda arsti poole ja et siseruumides seda üldse mitte kasutada. Aga see info, millise lahustiga Immut maha võtta saab, oli muu tumedas kribukirjas teksti sisse nii ära uputatud, et see polnud kohe märgatav. Tahtsin siis tootjalt kiiresti infot saada ja valisin sildil Kemeti kontaktandmetes märgitud numbri, aga nagu selgus, ostutus see hoopis toimetuse omaks.    Delfi.ee    NB! Asi sai korda, kuna toimetus pöördus ise firma poole ja edastas Toivo mobiilinumbri. Minuga võeti ühendust ning jagati asjalikult nõu. Öeldi, et sobib lahusti WS. Miks on aga sildil vaid tähelühendiga, nii lakooniliselt, et lahusti WS? Me teame, mis on WC, aga igaüks ei tea, et WS tähendab lahustit White Spirit. See oleks tulnud selgemalt lahti kirjutada. Etiketil lubati ka parandused teha, ütles Toivo.